Conferință Dr. Mark Solms, Ph.D. - Creierul visător
2025-03-08

Conferință Gabriella Calchi Novati - Adolescența (in)determinabilă | Reflecții psihanalitice asupra provocărilor psihosociale și preocupărilor epistemice ale trăirii în/ prin crize concomitente
2025-04-05

Conferință Prof. Stefano Carta - Afecte și arhetipuri în știința contemporană
2025-07-14

Visele ca radiografie a spațiului interior
2025-10-03 17:00 - 20:00 UTC
[3 octombrie 2025, 17:00-20:00 | fizic, București, zona Armenească
Înregistrare prin e-mail la oaiedefoc13@gmail.com
DESPRE ATELIER
Atelierul Visele ca radiografie a spațiului interior urmărește stabilirea unor conexiuni între cunoștințele teoretice, materiale concrete din procese psihoterapeutice și creații artistice. De aceea, participanții sunt rugați să aducă vise din practica lor de cabinet.
Metoda de facilitare va avea în vedere aspectele dinamice și relaționale de-a lungul unor procese, precum și abordarea acestora pornind de la teoria analitică.
DESPRE FACILITATOR
Miruna Barbu Techera este psihoterapeut, formator și supervizor în Gestalt Terapie. Are o a doua formare în psihoterapie analitică și este membru SRAJ. Din 2005 lucrează în practica privată în ședințe individuale și de grup, în care relația și unicitatea fiecărei persoane se află în centrul demersului terapeutic. Organizează anual un grup de lucru cu visele.
Absolventă a Facultății de Litere și a Facultății de Psihologie, a publicat de-a lungul vremii cronică de film în importante reviste culturale românești.

Conferință Renos K. Papadopoulos - Suferință, Traumă și Transformare. Perspective jungiene.
2025-10-04 | Online
Intenția acestui seminar de formare este de a pune în legătură psihologia jungiană cu problema crucială a modului în care, în societățile noastre actuale, ne raportăm la suferința umană. Cum tind societățile moderne să perceapă, să conceptualizeze și să abordeze suferința umană, atât în formele sale generale, cât și în circumstanțele specifice ale unor forme severe de adversitate colectivă (de exemplu, războaie, catastrofe naturale etc.)?
Argumentul central este că proliferarea tragică a diverselor forme severe de adversitate colectivă în lumea contemporană, alături de diversificarea formelor de acoperire mediatică sugestivă a acestora, au contribuit în mod semnificativ la transformarea suferinței și traumei umane în forme de „mărfuri”, care sunt „tranzacționate” într-o multitudine de moduri. O caracteristică predominantă a acestui fenomen este patologizarea suferinței și, în consecință, excluderea oricărui potențial transformator al diferitelor forme de durere și suferință umană. În contrast, Jung oferă o altă perspectivă, pe care nu a explicat-o întotdeauna în termeni clari și lipsiți de ambiguitate. Prin urmare, acest seminar va extrapola din opera jungiană trăsăturile distincte ale contribuției sale unice la aceste aspecte esențiale.
Această formare intenționează să includă o interacțiune cât mai amplă cu participanții, nu doar în termeni de discutare a temelor prezentate, ci și prin împărtășirea experiențelor din propria lor practică.
Renos K. Papadopoulos, PhD., FBPsS, este profesor de psihologie analitică, director fondator al Centre for Trauma, Asylum and Refugees și al programelor de master și doctorat în Refugee Care la Universitatea din Essex, precum și psiholog clinician onorific la Tavistock Clinic. Este psiholog clinician practician, formator și supervizor, psihanalist jungian și psihoterapeut de familie sistemic. În calitate de consultant pentru Națiunile Unite și alte organizații, a lucrat cu refugiați, victime ale torturii, persoane traficate și alți supraviețuitori ai violenței politice și dezastrelor, în numeroase țări. Susține prelegeri și oferă formări specializate la nivel internațional, iar scrierile sale au apărut în 18 limbi.
A fost membru al Comitetului Executiv al IAAP timp de mai mulți ani, contribuind, printre altele, la înființarea Developing Groups în cadrul IAAP; a fost editor al IAAP Newsletter timp de 8 ani, al revistei Harvest: International Journal for Jungian Studies timp de 14 ani, editor fondator al International Journal of Jungian Studies și cofondator al International Association for Jungian Studies. Printre recunoașterile onorifice pe care le-a primit se numără premii pentru întreaga activitate acordate de European Family Therapy Association și de International Association for Jungian Studies („Premiul C.G. Jung 2022”); de asemenea, a fost premiat de Universitatea din Essex pentru „Cel mai bun impact internațional al cercetării” și de două fundații mexicane pentru „activitate excepțională cu copiii și familiile vulnerabile din Mexic”.
Cele mai recente două volume ale sale sunt dedicate Rănii morale și Deplasării involuntare; cel din urmă a fost apreciat ca inaugurând o nouă paradigmă în domeniu.

Simbolul Porţii – spaţiu de tranziţie şi deschidere către resurse creative
2025-10-05 10:00 - 12:00 UTC
[5 octombrie 2025, 10:00 am – 12:00 pm (EEST)] | [București]
Înregistrare prin e-mail la anca.ghearasamescu@gmail.com

DESPRE ATELIER
“Salvation is a long road that leads through many gates. These gates are symbols. Each new gate is at first invisible; indeed it seems at first that it must be created, for it exists only if one has dug up the spring’s root, the symbol.” C.G. Jung, The Red Book, par. 137.
Atelierul este o invitație pentru a explora simbolului porții ca spațiu de tranziție și transformare interioară. Este o experienţă de autocunoaștere inspirată din mit şi psihologia jungiană, în care vei explora legătura dintre conștient și inconștient, dintre ceea ce cunoști și ceea ce așteaptă să fie descoperit.
Fie că o întâlnim în vise, mituri sau arhitectura sacră, poarta ne cheamă să pășim dincolo de ceea ce este cunoscut și să intrăm în spațiul liminal, acolo unde noul începe să prindă contur. Poarta este o imagine puternică a tranziției și a transformării, ea marchează pragurile pe care le trecem în procesul de individuare.
În partea introductivă vom reflecta împreună la modul în care poarta, ca simbol, este prezentă în diferite culturi, în literatură şi artă… dar şi în propriul nostru drum de cunoaștere de sine.
În partea practică vei fi ghidat să:

explorezi simbolul porții prin basm și activare simbolică
creezi o reprezentare artistică personală a propriei relații cu poarta – fără presiune estetică, doar ca expresie a experienței tale interioare
reflectezi asupra propriei călătorii, descoperind ce te cheamă, ce te limitează și ce poți lăsa în urmă

Stilul meu de facilitare este centrat pe ghidare, deschidere și explorare simbolică. Folosesc o combinație între teorie şi exerciții practice, astfel încât experiența să fie atât introspectivă, cât și creativă.
La final, fiecare participant va pleca cu propria imagine simbolică – o metaforă vizuală a relației sale cu simbolul porții. Este o experiență de introspecție și poate cu una care aduce şi mai multe întrebări.

DESPRE FACILITATOR
Anca Ghearasămescu este psihoterapeut jugian şi art terapeut.
“Mă motivează să însoțesc oamenii în propria lor călătorie simbolică – un parcurs interior care trece prin porți de tranziție și duce către resursele interioare. Dincolo de cuvinte, se creează o legătură profundă către cunoaștere, încredere și deschidere, atât pentru povestea fiecărei persoane, cât și în cadrul relației terapeutice. Întâlnirea cu aceste experiențe de viață și cu transformările lor reprezintă pentru mine un adevărat spațiu de învățare și dezvoltare.
În abordarea mea, aduc nu doar tehnici, ci și simboluri, metafore și activități creative, care susțin procesul de transformare. Privesc munca mea ca pe o „poartă” – un spațiu de trecere și întâlnire între ceea ce este și ceea ce poate fi, între blocaje și potențial. Sunt curioasă și citesc cât pot de mult, nu doar cărţi de psihologie, ci și basme, mitologie, autobiografii sau orice simt că mă ajută să înțeleg mai bine natura umană și pe mine însămi”.

Un vis ascuns – atelier de desen terapeutic
2025-10-16 14:00 - 16:00 UTC
[16 octombrie 2025, 14:00 – 16:00 (EEST)] | [online]
Înregistrare prin e-mail la iulia.pantelimon@gmail.com

DESPRE ATELIER
Acest atelier oferă o primă întâlnire cu una dintre metodele de lucru terapeutic jungian: analiza desenului. Plecând de la metafora straturilor — „coaja” care protejează și adaptează, dar care uneori ne ascunde sinele — vom lucra pentru a privi dincolo de învelișuri și a reconecta cu dorințele și nevoile autentice.
Momentul propus este o pauză în ritmul vieții cotidiene: o revenire la lumea sufletului, la deschiderea copilăriei în care orice părea posibil, iar prezența și simplitatea dădeau sens. Prin exerciții de desen și reflecție ghidată, participanții sunt invitați să exploreze ce rămâne când renunțăm — temporar — la dorințele impuse de exterior și ascultăm ce vibrează în interior.

DESPRE FACILITATOR
Iulia-Diana Pantelimon este psihoterapeut jungian și psiholog clinician.
“Mă motivează să văd cum apare din nou bucuria de a trăi pe chipul și în ochii pacienților mei, să îi văd cum se luminează, cum se risipiesc norii grei ai suferinței fără noimă, iar viața devine din nou o aventură plină de entuziasm și noi sensuri.
Personal, am început un proces terapeutic într-un moment al vieții mele în care eram copleșită de suferință și nu mai vedeam niciun rost în a trăi. Psihoterapia m-a ajutat mai mult decât mi-aș fi putut imagina, iar această experiență m-a determinat să mă reprofilez și să îmbrățișez eu însămi această meserie care poate schimba atât de mult viața unui om. Experiența m-a învățat că fiecare om este cu adevărat unic și că doar îmbrățișarea acestei unicități poate aduce bucurie și sens”.

Arta interviului clinic – structura și relație în evaluarea psihologică a adultului
2025-10-18 11:00 - 13:00 (Europe/Helsinki)
[18 octombrie 2025, 11:00 am – 13:00 pm (EEST)] | [online]
Înregistrare prin e-mail la marta.pavel96@gmail.com

DESPRE ATELIER
Atelierul propune o introducere în structura interviului clinic și în rolul esențial al acestuia în stabilirea unui psihodiagnostic adecvat.
Participanții vor explora elementele fundamentale ale relației psiholog clinician–pacient, modalitățile prin care pot fi obținute și gestionate informațiile cu caracter sensibil, precum și pașii necesari pentru formularea unor ipoteze clinice.
Abordarea Martei îmbină rigoarea teoretică necesară unei practici bazate pe dovezi cu exemple aplicate și cu beneficiul dialogului interactiv.

DESPRE FACILITATOR

Marta-Iustina Pavel este psiholog clinician specialist și psihoterapeut.
Practică o abordare complexă, adaptată fiecărui client, care integrează perspectiva psihodinamică cu orientarea pe soluții. Convingerea care îi ghidează munca este că fiecare persoană dispune de resursele necesare pentru a depăși momentele de dificultate psiho-emoțională, iar rolul psihologului este acela de a facilita accesul la aceste resurse și de a susține procesul de transformare personală.

Imaginile individuării – jurnal fotografic de călătorie spre sine
2025-10-18 17:00 - 18:30 UTC
[18 octombrie 2025, 17:00 am – 18:30 pm (EEST)] | [București]
Înregistrare prin e-mail la madalina.m.mihai@gmail.com

DESPRE ATELIER
Atelierul propune o întâlnire între psihologia analitică și arta fotografică, văzute ca modalități de explorare a sinelui. Pornind de la imagini – cele surprinse în fotografie și cele ivite în viața interioară – participanții vor fi invitați să descopere cum simbolurile, culorile și formele pot deveni oglinzi ale sufletului și porți către autocunoaștere.
Vom explora împreună concepte fundamentale ale psihologiei analitice – arhetip, persona, umbră, anima/animus, sincronicitate, Sine – nu doar prin teorie, ci și prin experiență directă, prin observarea și reflecția asupra imaginilor. Expresia creativă devine astfel o punte între lumea exterioară și cea interioară, deschizând spațiul unei auto-cunoașteri profunde și al unui sens personal al individuării.
Fiecare atelier este un spațiu viu, modelat de unicitatea grupului: o experiență comună de creație și reflecție, în care imaginea exterioară se împletește cu cea interioară și devine martorul unei transformări subtile.
Obiective:

Explorarea conceptelor fundamentale ale psihologiei analitice

Familiarizarea cu noțiuni esențiale (arhetip, persona, umbră, anima/animus, sincronicitate, Sine).
Înțelegerea diferenței dintre cunoașterea teoretică și cea experiențială în relație cu aceste concepte

Facilitarea unei experiențe personale de conectare

Crearea unui spațiu de reflecție, dialog și conectare la propriile trăiri evocate de imagini.
Invitarea la descoperirea unui sens personal al individuării, prin intermediul poveștilor fotografice prezentate.

Dezvoltarea unei perspective reflexive asupra propriei interiorități

Încurajarea participanților să-și observe propriile „imagini interioare” și să găsească corespondențe între experiența personală și conceptele psihologiei analitice.
Cultivarea atenției asupra simbolurilor, culorilor și formelor care apar atât în fotografii, cât și în viața interioară.

DESPRE FACILITATOR
Mădălina Mihai este psiholog clinician și membru al Societății Române de Analiză Jungiană.
„Pentru mine, fotografia este o formă de dialog cu lumea și cu mine însămi. Îmi place să surprind momente de grație în natură sau în viața de zi cu zi și să le contemplu ca pe niște imagini-simbol, care așteaptă să fie descifrate. În același fel, în cabinet și în ateliere, caut să surprind acele imagini interioare subtile care pot aduce sens, resurse și perspective noi.
Sunt motivată de procesele de transformare personală și cred că schimbarea autentică apare atunci când ceea ce este conștient intră în dialog cu aspectele mai puțin explorate ale psihicului. În atelierele mele creez împreună cu participanții un spațiu structurat și sigur, unde reflecția se întâlnește cu creativitatea, iar imaginea – fie ea fotografică sau interioară – devine călăuză pe drumul autocunoașterii.”

Chipuri ale femininului în basme. Călătoria eroinei
2025-10-21 17:00 - 19:00 UTC
[21 octombrie 2025, 17:00 pm – 19:00 pm (EEST)] | [online]
Înregistrare prin e-mail la atelier.ioanakessler@gmail.com

DESPRE ATELIER
Atelierul explorează particularitățile călătoriei eroinei, printr-o îmbinare de reflecții teoretice și experiențe practice. Pornind de la basme și mituri, participanții vor descoperi perspectiva analitică asupra acestor narațiuni și vor avea ocazia să participe la un exercițiu de lucru cu basmul în grup.
Ca analist jungian și practician BodyDreaming, Ioana propune o abordare care integrează înțelegerea analitică a simbolurilor cu dimensiunea corporală a trăirii, invitând participanții să se apropie de povești într-un mod viu și întrupat.

DESPRE FACILITATOR
Ioana Kessler este analist jungian internațional.
„Mă bucur să fiu martoră și parte din drumul către sine al celor cu care lucrez. Mă angajez într-un proces constant de lucru personal și formare teoretică, pentru a putea fi o prezență empatică și curioasă în fața unicității fiecăruia. Integrez în practica mea analitică elemente din psihoterapia integrativă a traumei și din lucrul cu corpul în metoda BodyDreaming.
Am lucrat atât individual, cât și cu grupuri și cupluri, și am susținut numeroase seminarii pe tema relațiilor de cuplu după nașterea copiilor. În prezent, caut noi forme de lucru în grup, având ca punct de plecare basmele. Unul dintre atelierele pe care le-am dezvoltat și de care sunt foarte atașată este Povești Întrupate / BodyDrama, un spațiu de explorare a femininului care îmbină abordarea analitică a basmelor cu lucrul corporal și cu dramaterapia.”

Psihoterapia analitică, o practică spirituală?
2025-10-23 19:30 - 21:00 UTC
[23 octombrie 2025, 19:30 – 21:00 (EEST)] | [București]
Înregistrare prin e-mail la contact@andreiradu-psi.ro

DESPRE ATELIER
Ce înseamnă o practică spirituală? Cum putem înțelege fenomenul de spiritual bypass și care ar putea fi corespondentul său în psihoterapie?
Pornind de la aceste întrebări – și de la reflecții inspirate din literatura de specialitate – atelierul își propune să deschidă un spațiu de explorare și dialog. Participanții vor avea ocazia să își contureze o perspectivă personală asupra temei și să împărtășească idei, întrebări și trăiri alături de alte persoane interesate de această problematică.
Andrei va îmbina prezentarea subiectului cu facilitarea unei conversații interactive între cei prezenți.

DESPRE FACILITATOR
Andrei Radu este psihoterapeut jungian și router IAAP.
„Mă motivează să descopăr poveștile de viață ale oamenilor – prin ce trec, ce îi mișcă și ce îi blochează. Muzica ocupă un loc important în viața mea și, uneori, în cabinet îmi vin în minte melodii care surprind tonul, ritmul și armonia emoțională a relației terapeutice, în acel moment. Este felul meu natural de a aduce prezență, deschidere și o notă de relaxare în procesul terapeutic.”

Introducere în psihologia lui Jung
2025-10-25 10:00 - 12:30 UTC
[25 octombrie 2025, 10:00 am – 12:30 pm (EEST)] | [online]
Înregistrare prin e-mail la lidiacalciu@gmail.com

DESPRE ATELIER
Vă invit să explorăm împreună universul gândirii lui C. G. Jung.
Vom vorbi despre repere biografice importante din viaţa şi opera sa, precum relaţia cu Sigmund Freud, naşterea psihologiei analitice, teoria complexelor şi a arhetipurilor, individuarea şi psihoterapia analitică.
Jung este clar şi obscur, raţional şi emoţional, hotărât şi schimbător în acelaşi timp. Relaţia sa cu Sabine Spielrein, dramatizată în filmul lui David Cronenberg – Metoda periculoasă, povestea de iubire şi ură cu părintele psihanalizei, Sigmund Freud, presupusul episod psihotic imortalizat în Cartea roşie sau abordarea „neştiinţifică” a teoriei inconştientului colectiv creează portretul unei personalităţi complexe, fascinante şi controversate.
Obiectivele atelierului:

Introducere in aspectele de baza ale psihologiei analitice (complex, arhetip, inconstient colectiv etc)
Introducere in fundamentele psihoterapiei analitice (tehnici si principii generale)

DESPRE FACILITATOR

Lidia Ivan-Calciu este psihoterapeut Jungian.
“Dincolo de dificultăţile şi presiunea inerente profesiei de psihoterapeut, sunt recunoscătoare că pot să mă bucur de activitatea mea în cabinet, să învăț cu și de la pacienții mei, să explorez complexitatea universului lor psihic. Privesc cu empatie și curiozitate fragilitatea și forţa psihicului uman și vreau să fiu un ghid autentic și competent pentru pacienții mei.
Consider că pentru a-ţi găsi calea, uneori e nevoie să-ţi schimbi traiectoria. Eu mi-am început căutarea la Facultatea de Litere iar apoi am deviat spre marketing, banking și relații publice, până când am înţeles că mă îndepărtez de drumul autentic. În momentul de faţă lucrez în practică privată, scriu, susțin workshop-uri și colaborez cu companii. Fiecare zi în cabinet mă învaţă să privesc lucrurile din mai multe perspective şi îmi oferă acces la unicitatea universului interior al fiecărui pacient”.

Puterea viselor: descoperă realitatea ascunsă în ele
2025-10-25 11:00 - 12:30 UTC
[25 octombrie 2025, 11:00 am – 12:30 pm (EEST)] | [online]
Înregistrare prin e-mail la delia.cioara@yahoo.com

DESPRE ATELIER
Atelierul își propune să exploreze visele ca mesaje ale inconștientului – nu simple întâmplări nocturne, ci repere semnificative pe harta către sine și resurse valoroase pentru autocunoaștere și transformare personală.
Participanții vor descoperi modalități prin care își pot nota și observa visele, învățând să le descifreze mesajele pentru a dobândi noi perspective asupra provocărilor vieții.
Obiectivele atelierului:

Familiarizarea cu funcția și semnificația viselor.
Stimularea interesului pentru reflecție și lucrul interior prin vise ca resursă psihică.
Oferirea unor instrumente practice pentru înregistrarea și observarea viselor.
Crearea unui spațiu sigur pentru împărtășirea și dialogul despre experiențele onirice.

Delia facilitează într-o manieră caldă, atentă și exploratoare, susținând participanții să își dezvolte practica de a-și aminti și nota visele, cultivând în același timp o înțelegere simbolică a acestora. Atelierul oferă un cadru sigur și ghidat pentru a aprofunda lumea viselor într-un mod concret și accesibil.

DESPRE FACILITATOR
Delia Cioara este psiholog clinician autonom și psihoterapeut jungian (în supervizare).
„Mă motivează întâlnirea autentică cu omul din fața mea și șansa de a-l însoți în descoperirea propriei lumi interioare. În practica jungiană creez un spațiu în care visele, simbolurile și imaginile inconștiente prind viață și devin resurse pentru înțelegere și transformare.
Îmi place să explorez imaginile, poveștile și simbolurile prezente în viața de zi cu zi, fie în artă, fie în natură. Această pasiune se reflectă și în munca mea, unde invit oamenii să privească mai atent aceste imagini și să le folosească drept ghid în procesul lor de autocunoaștere. Cred cu tărie că atunci când mesajele subtile sunt ascultate, ele pot deschide perspective neașteptate asupra vieții.”

Conferință Verena Kast - “In creation you are created” (Jung). Creativity in Jungian Psychology
2025-11-15 | Bucureşti, Bucureşti, Romania
Conform Verenei Kast, activitatea creativă susține procesul de individuare în mod profund, mai ales în perioadele de criză sau tranziție existențială (precum pierderi, schimbări de rol, îmbătrânire sau crize de sens). În filosofia ei, creativitatea devine un instrument simbolic și transformator care ajută individul să-și reorganizeze viața interioară și să găsească coerență psihică atunci când structurile vechi se destramă.
Kast arată că, în astfel de momente, individul este mai deschis la conținuturile inconștientului. Imaginile arhetipale, visele, miturile sau impulsurile creative pot fi „mesageri” ai inconștientului, care oferă un limbaj simbolic pentru conflictele nespuse sau emoțiile greu de integrat. Prin creație – fie că e vorba de scris, desen, mișcare, muzică sau reflecție imaginară – persoana poate da formă vizibilă unor realități interioare nevăzute, inițiind un proces de reorganizare psihică.
Kast susține că actul creativ este un spațiu „intermediar” între conștient și inconștient, în care pot fi explorate sensuri noi. Acest lucru este esențial pentru individuare, care presupune tocmai integrarea polarităților interioare și devenirea unui sine coerent, autonom și autentic.
„Activitatea creativă nu este doar expresie, ci devine mijlocul prin care persoana se apropie de sine, dând formă simbolică frământărilor sale. În perioadele de criză, aceasta poate deveni chiar un act de supraviețuire psihică.”
Pentru Verena Kast, creativitatea nu este un „lux” al spiritului, ci un proces de transformare ce poate acompania individul în momentele cele mai fragile ale vieții, ajutându-l să-și regăsească direcția, sensul și echilibrul interior.
Prof. Dr. phil. Verena Kast, psiholog, analist și psihoterapeut, a fost profesor de psihologie antropologică la Universitatea din Zurich. Este analist formator și supervizor la Institutul C.G. Jung din Zurich și a fost președinte al Curatoriului Institutului.
A fost președinte al Societății Elvețiene de Psihologie Analitică și al IAAP, unde a inițiat statutul actual.
De-a lungul carierei, Verena s-a implicat activ în promovarea înțelegerii și aprecierii psihologiei analitice. A susținut nenumărate conferințe și prelegeri, atât în Elveția, cât și la nivel internațional, iar scrierile și cercetările ei au fost publicate pe scară largă în reviste academice și în presa de specialitate. Ea poate fi considerată una dintre figurile pionieratului în domeniul psihologiei analitice.
Verena este o autoare talentată. A publicat numeroase cărți în domeniul basmelor, simbolismului în general, relațiilor, proceselor de doliu, emoțiilor, dar și în legătură cu teoria complexelor și imaginația. La Editura Trei, de Verena Kast, au apărut: Mai mult timp pentru suflet, Umbra din noi. Forta vitala subsersiva, Fiicele tatalui, fiii mamei, Dinamica simbolurilor si Depasirea de sine.
Oricine a avut privilegiul de a o întâlni pe Verena s-a putut bucura de înțelepciunea, umorul și generozitatea pe care le împărtășește cu ceilalți.

locaţia (Bucureşti)
4 credite COPSI
Partener: Editura Trei

Joseph Cambray, PhD, Contemporary views on Synchronicity and the Psychoid Field
2026-02-14 17:00 - 21:00 (Europe/Helsinki) | Online
Această prezentare va începe cu o scurtă istorie a originilor și dezvoltării noțiunilor lui Jung despre sincronicitate și psihoid. Apoi, complexitatea și teoriile de câmp vor fi aplicate pentru a oferi o viziune a secolului XXI asupra acestor concepte holistice și intuitive.
Exemple de fenomene sincronice din practica prezentatorului vor fi explorate folosind noua abordare și legate de o viziune mai ecologică asupra psihicului.
Vor fi oferite exemple suplimentare din istoria culturii, în special din cazurile în care artizanii sau artiștii au fost capabili să reprezinte înțelegeri empirice profunde ale fenomenelor naturale extrem de complexe, cu mult înaintea oricărei înțelegeri științifice care să indice realitatea câmpurilor psihoide.

Kristina Schellinski - New Ways of Becoming. Clinical Work with Adult Replacement Children
2026-03-14 10:00 - 14:00 (Europe/Helsinki) | Online

Luis Moris - Confronting Death. C.G. Jung's Psychology of Death
2026-05-16 10:00 - 14:00 (Europe/Helsinki) | Bucureşti, Bucureşti, Romania
De-a lungul vieții sale, C. G. Jung a fost profund interesat de misterul pe care moartea îl aduce existenței umane. Totul se termină odată cu moartea sau există viață dincolo de ea? Din copilărie, până în adolescență și până la maturitate, el s-a luptat cu aceste întrebări. A explorat acest mister în scrierile sale și a dezvoltat mituri pentru a-i da un sens.
În cadrul acestei conferințe, dr. Moris va examina relația biografică a lui Jung cu moartea și viața de după moarte, precum și modul în care Jung a încorporat aceste reflecții în cadrul său psihologic și în modelul său psihoterapeutic. Scopul acestor prelegeri este de a ajuta psihoterapeuții să reflecteze asupra unei teme comune în cadrul terapeutic: moartea.
